Μιθριδάτης (μουσικός)

Ο **Μιθριδάτης Χατζηχατζόγλου**, ευρέως γνωστός ως **Μιθριδάτης** (7 Μαρτίου 1975, Γκύζη, Αθήνα), είναι Έλληνας μουσικοσυνθέτης, στιχουργός, ερμηνευτής, εικαστικός στον τομέα της ζωγραφικής και του video art και πολιτικός. Είναι ευρύτερα γνωστός ως μέλος του hip hop μουσικού συγκροτήματος Ημισκούμπρια.  

## Βιογραφία
Γεννήθηκε στου Γκύζη και μεγάλωσε στην Κυψέλη. Είναι γιος των ηθοποιών Κώστα Χατζόγλου και Ανθής Γούναρη. Σε ηλικία 15 ετών εργάστηκε ως σκιτσογράφος σε εφημερίδες (Οδηγητής κ.α.) και περιοδικά. Το διάστημα 1992-1993, ο Μιθριδάτης εργάστηκε ως υπάλληλος στα κατάστημα δίσκων Metropolis. Το 1993 σε ηλικία 18 ετών πέρασε στην Ανώτατη Σχολή Καλών Τεχνών Θεσσαλονίκης και την επόμενη χρονιά (1994) στην Ανωτάτη Σχολή Καλών Τεχνών Αθηνών. Το 1996, παράλληλα με τις σπουδές του, δημιούργησε το μουσικό συγκρότημα Ημισκούμπρια μαζί με τον Δημήτρη Μεντζέλο και τον DJ Πρύτανη. Διέκοψε για αρκετά χρόνια λόγω της μουσικής καριέρας του, αλλά το 2017 συνέχισε στην ΑΣΚΤ προετοιμάζοντας τη διπλωματική του εργασία στις εικαστικές τέχνες, την οποία παρουσίασε το 2019. 

Την 1η Απριλίου του 2023 ανακοινώθηκε η συμμετοχή του στο ψηφοδέλτιο του ΣΥΡΙΖΑ. Ήταν υποψήφιος στον Νότιο Τομέα Αθηνών στις εκλογές του Μαΐου και του Ιουνίου 2023, χωρίς να καταφέρει να εκλεγεί.

## Καριέρα

### Μουσική
Ο Μιθριδάτης είναι ιδρυτικό μέλος του συγκροτήματος Ημισκούμπρια. Στο συγκρότημα έχει τον ρόλο του μουσικού, στιχουργού και ερμηνευτή. 

Το 2009, μετά από πολλά χρόνια πορείας με τα Ημισκούμπρια, κυκλοφόρησε το πρώτο solo album του με τίτλο «*Αιρετικά Ερωτικός»*.

Τον Ιούνιο του 2022, συμμετέχει με ένα Hip Hop DJ Set, σε τριήμερο εικαστικών και μουσικών εκδηλώσεων, στον πολυχώρο τεχνών *Point Ephemere* στο Παρίσι. 

### Υποκριτική

Το 2006 καταπιάνεται με την μεταγλώττιση  και κάνει dubbing τον Xzibit στην αμερικάνικη ψυχαγωγική εκπομπή «Pimp my Ride» για λογαριασμό του ΣΚΑΪ.

Το χρονικό διάστημα μεταξύ 2012-2017 συμμετέχει στην μεταγλώττιση της  αμερικανικής σειράς animation *[[Χελωνονιντζάκια (τηλεοπτική σειρά, 2012)|Χελωνονιντζάκια]]* και το διάστημα μεταξύ 2018-2020 στο *Rise of the Teenage Mutant Ninja Turtles* στο Nickelodeon, δανείζοντας την φωνή του στους χαρακτήρες *Donatello, Tiger Claw, Neutralizer* κ.α. Το 2022 συμμετέχει στην μεταγλώττιση της ταινίας *Teenage Mutant Ninja Turtles: The Movie* που προβάλεται στο Netflix.

### Εικαστικά

 Ήταν σκιτσογράφος σε εφημερίδες και περιοδικά (1990-1995). Είχε συμμετοχή σε τρείς ομαδικές εκθέσεις ζωγραφικής. 
 
Ζωγραφικά σχέδια του Μιθριδάτη, έχουν φιλοτεχνήσει, αφίσες συναυλιών ξένων καλλιτεχνών (*Τζορτζ Μπένσον, [[Jethro Tull]]* *κ.α.*), όπως και εξώφυλλα δίσκων Ελλήνων καλλιτεχνών (*Ημισκούμπρια, [[Γιάννης Σπανός]]* *κ.α.*)

### Amok Time Arts

Το 2017 ο Μιθριδάτης ιδρύει την Amok Time Arts. Η Amok Time Arts είναι μία κολεκτίβα καλλιτεχνών, που σκοπό έχει την δικτύωση και ανάδειξη ταλαντούχων ανθρώπων με αφοσίωση στην τέχνη. Μουσική, εικαστικά, φωτογραφία, συγγραφή, γραφικές τέχνες, υποκριτική, μόδα, συγκεντρώνονται με σκοπό να δημιουργήσουν μικρά θαύματα. Η Amok Time Arts, διοργανώνει lives, μουσικά events, εκθέσεις ζωγραφικής. Επιμελείται μουσικές παραγωγές και υποστηρίζει από blogs μέχρι και street art δραστηριότητες. Βασικός στόχος να επεκταθεί και στα υπόλοιπα κομμάτια τέχνης που την αφορούν ως δράση και αισθητική. Η φιλοσοφία της συγκεριμένης καλλιτεχνικής κολλεκτίβας, βασίζεται σε έναν πρωτοπόρο τρόπο σκέψης, που ως στόχο έχει να προωθήσει την αμοιβαία στήριξη των καλλιτεχνών που ανήκουν στην ομάδα.

## Δισκογραφία

### Ημισκούμπρια Albums
* *[[30 Χρόνια Επιτυχίες]]* (1996)
* *[[Ο Δίσκος που Διαφημίζετε]]* (1997)
* *Στενές Επαφές με 3ς Τύπους* (1998)
* *2030* (1999)
* *Τη Λόλα από τη Φωτιά ποιος θα τη βγάλει;* (2002)
* *Γυναικολογίες* (2004)
* *Η Απλή Μέθοδος των Τριών* (2006)

### Ημισκούμπρια Singles
* *Τσόντα* (1996)
* *Η Μαγική Τσατσάρα* (1998)
* *Πάμε όλοι μαζί σε μία Παραλία* (2000)
* *Ήπια 15* (2003)
* *Πως να σου το πω* (2010)
* *Μια Ιθαγενή feat. Ψ* (2011)
* *Λε Χαμ* (2016)

### Κοινωνικές Καμπάνιες CD-Rom
* *Σεισμός, φιλαράκο μη σε πιάνει πανικός* (2002)
* *Πάφα πούφα, το τσιγάρο* (2008)

### Solo Album
**Αιρετικά Ερωτικός* (2009)

### Solo Singles
**Άγιε Βασίλη, Μην Ξηγιέσαι* [Unofficial Release] (2010)
**Τρέχα, Μαδαφάκα, Τρέχα* (2012)
**Ντου Γιου Λοβ Μι* (2013)
**Μόνο Εσύ VS [[Χριστιάνα]]* (2013)
**Η Νύφη* feat. Trendy HooliGuns (2014)
**Σπιτουλίνι Αραχτουλίνι* (2014)
**Γλυκιά Ολντ' Σκουλιά* (2017)
**Το Λάθος Άτομο* (2018)
**Μήλο Κομπόστα Κονσέρβα* (2019)
**Darth Mith* (2019)
**Η Νύφη* (ReStiched & ReMonstered) (2021)
**Για να μην τα χρωστάω* (2021)
**Για Σένανε Μπορώ Χ [[Μαρινέλλα]]* (2021)
*MR. DEMÍ (2025)

### Side Projects
* *Dr. Dreez - Αμφιθυμία* (1997)
* *Καβουροδεινόσαυροι - Φύκια για Μεταξωτές Κορδέλες* (2000)
* *La Klikaria* (2001)
* *La Klikaria - #GoogleDatShit* (2015)

## Παραπομπές


## Εξωτερικοί σύνδεσμοι
* Δισκογραφία στο Discogs
*Μιθριδάτης στο Instagram
*Μιθριδάτης στο Twitter

Κατηγορία:Έλληνες ράπερ
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Έλληνες πολιτευτές